Conditores Civitatum Foederatarum
Conditores Civitatum Foederatarum fuerunt duces publici qui Declarationem Libertatis Civitatum Foederatarum signaverunt anno 1776, vel in Rebus Novis Americanis interfuerunt, vel Constitutionem Civitatum Foederatarum annis 1787–1788 composuerunt aut sanxerunt, vel administrationem Civitatum Foederatarum confecerunt. Ricardus B. Morris, insignis rerum gestarum scriptor Americanus, in libro Seven Who Shaped Our Destiny: The Founding Fathers as Revolutionaries (1973), septem homines appellavit gravissimos reipublicae conditores: Beniaminum Franklinium, Georgium Washingtonium, Ioannem Adams, Thomam Jeffersonium, Ioannem Jay, Iacobum Madison, et Alexandrum Hamiltonium.